b'\n_START_ARTICLE_\n\xc4\x8ceslovas Jok\xc5\xabbauskas\n_START_PARAGRAPH_\n\xc4\x8ceslovas Jok\xc5\xabbauskas (gim\xc4\x97 1955 m. lapkri\xc4\x8dio 23 d. Varniuose, Tel\xc5\xa1i\xc5\xb3 rajonas, mir\xc4\x97 2013 m. rugpj\xc5\xab\xc4\x8dio 10 d. Vilniuje) \xe2\x80\x93 teisininkas, Lietuvos Auk\xc5\xa1\xc4\x8diausiojo Teismo (LAT) teis\xc4\x97jas, buv\xc4\x99s LAT Civilini\xc5\xb3 byl\xc5\xb3 skyriaus pirmininkas.\n_START_SECTION_\nBiografija\n_START_PARAGRAPH_\n1970\xe2\x80\x931974 \xe2\x80\x93 Kauno A. Kvedaro mi\xc5\xa1k\xc5\xb3 technikumo moksleivis, absolventas. 1978-1983 m. baig\xc4\x97 Vilniaus universiteto Teis\xc4\x97s fakultet\xc4\x85, \xc4\xafgijo teisininko kvalifikacij\xc4\x85._NEWLINE_1974-1978 m. Vilniaus mi\xc5\xa1k\xc5\xb3 pramon\xc4\x97s susivienijimo Gegu\xc5\xbein\xc4\x97s girininkijos vyr. technikas. 1983-1984 \xe2\x80\x93 Lietuvos TRS Teisingumo ministerijos Teism\xc5\xb3 valdybos konsultantas, vyr. konsultantas, 1984\xe2\x80\x931990 m. Vilniaus miesto Lenino rajono teismo teis\xc4\x97jas, nuo 1990 m. sausio m\xc4\x97n. LAT teis\xc4\x97jas, 1995\xe2\x80\x932007 m. gegu\xc5\xbe\xc4\x97s 17 d. LAT Civilini\xc5\xb3 byl\xc5\xb3 skyriaus pirmininkas._NEWLINE_Naujos Teism\xc5\xb3 \xc4\xafstatymo redakcijos), \xc4\xafvairi\xc5\xb3 kit\xc5\xb3 LR \xc4\xafstatym\xc5\xb3 projekt\xc5\xb3 darbo grupi\xc5\xb3 narys. Nuo 1995 m. \xe2\x80\x93 Teis\xc4\x97j\xc5\xb3 tarybos, nuo 2002 m. \xe2\x80\x93 Teism\xc5\xb3 tarybos narys.\n_START_SECTION_\nLAT skyriaus pirmininko atleidimo ir Meros tilto link nuosavos vilos tiesimo skandalai\n_START_PARAGRAPH_\n2007 m. kilo skandalas d\xc4\x97l tuome\xc4\x8dio LAT Civilini\xc5\xb3 byl\xc5\xb3 skyriaus pirmininko \xc4\x8ceslovo Jok\xc5\xabbausko atleidimo vilkinimo (kadencija buvo pasibaigusi daugiau kaip prie\xc5\xa1 1 metus, ta\xc4\x8diau Jok\xc5\xabbauskas ir toliau \xc4\x97jo pareigas). \xc5\xa0is skandalas tapo netvarkos Lietuvos teismuose simboliu. \xc5\xbdiniasklaidoje pasirod\xc4\x97 versijos, kad \xc4\x8c. Jok\xc5\xabbauskas poste u\xc5\xbesibuvo d\xc4\x97l su EBSW susijusia byla, kai prie bankroto privesta nacionalin\xc4\x97 degal\xc5\xb3 ma\xc5\xbemenin\xc4\x97s prekybos bendrov\xc4\x97 \xe2\x80\x9eLietuvos kuras\xe2\x80\x9c, v\xc4\x97liau parduota u\xc5\xbe 1 lit\xc4\x85, o po jos \xc4\xafsigijimo naujieji \xc4\xafmon\xc4\x97s savininkai pateik\xc4\x97 ie\xc5\xa1kin\xc4\xaf, es\xc4\x85 valstyb\xc4\x97 dar tur\xc4\x97jo jiems ir primok\xc4\x97ti 28 mln. Lt. ie\xc5\xa1kin\xc4\xaf. Bylai pasiekus Lietuvos Auk\xc5\xa1\xc4\x8diausi\xc4\x85j\xc4\xaf Teism\xc4\x85, kurio teis\xc4\x97j\xc5\xb3 kolegija (joje taip pat buvo ir \xc4\x8c. Jok\xc5\xabbauskas) pri\xc4\x97m\xc4\x97 atitinkam\xc4\x85 nutart\xc4\xaf. Po skandalo Seime \xc4\x8c. Jok\xc5\xabbauskui pasitraukus i\xc5\xa1 posto, buvo susigriebta, kad ie\xc5\xa1kinys apskritai netur\xc4\x97jo b\xc5\xabti priimtas nagrin\xc4\x97ti d\xc4\x97l su\xc4\x97jusios senaties._NEWLINE_Be to, Jok\xc5\xabbauskas pagars\xc4\x97jo, kai valstyb\xc4\x97s s\xc4\x85skaita jo nuosavos vilos link \xc5\xa0ven\xc4\x8dioni\xc5\xb3 rajone (kur greta vilas taip pat turi kiti 2 \xc5\xbeym\xc5\xabs Lietuvos teisininkai \xe2\x80\x93 tai Seimo narys (buv\xc4\x99s teis\xc4\x97jas) Konstantas Ramelis ir Europos Teisingumo Teismo teis\xc4\x97jas Pranas K\xc5\xabris) Per Meros up\xc4\x99 (nuo 2008 m. spalio m\xc4\x97n. iki 2009 m. vasaros) prad\xc4\x97tas tiesti 2,5 mln. vert\xc4\x97s lit\xc5\xb3 tiltas, i\xc5\xa1 kurio ma\xc5\xbeai naudos kitiems rajono gyventojams (pvz., grybautojams, kadangi norint patekti \xc4\xaf Gelednios mi\xc5\xa1k\xc4\x85 b\xc5\xabtinas specialus Pasienio tarnybos leidimas).'